b'\n_START_ARTICLE_\nBaterija (elektrika)\n_START_PARAGRAPH_\nElektri\xc4\x8dna baterija je naprava iz ene ali ve\xc4\x8d elektrokemi\xc4\x8dnih celic, ki lahko spremeni kemi\xc4\x8dno energijo v elektri\xc4\x8dno in obratno pri polnilnih baterijah. Vsaka celica vsebuje pozitivni terminal - katodo in negativni terminal - anodo. Prisoten mora biti tudi elektrolit, snov med elektrodami, po kateri te\xc4\x8dejo ioni.\n_START_SECTION_\n\xc5\xbdivljenjska doba\n_START_PARAGRAPH_\n\xc5\xbdivljenjska doba baterij je omejena, s \xc4\x8dasom pride do samoizpraznenja, ki je ve\xc4\x8dji pri polnilnih baterijah (posebej NiMH, Li-Ion precej manj). Omejeno je tudi \xc5\xa1tevilo ciklov praznjenja in polnjenja. Nikelj-kadmijeve NiCd imajo t. i. efekt spomina (ang. memory effect), ko se ne povsem napolnijo. NiCd baterije je treba pred ponovno polnitvijo povsem izprazniti sicer se ne napolnijo do nazivne kapacitete.'